Kára keletkezett a hétfői szélvihar után? Már csak két napja van intézkedni a biztosítónál - Blikk.hu
Aktuális » Belföld » Kára keletkezett a hétfői szélvihar után? Már csak két napja van intézkedni a biztosítónál
Kára keletkezett a hétfői szélvihar után? Már csak két napja van intézkedni a biztosítónál
2019. már. 12. 16:14
A kárfelmérőknek öt napjuk van arra, hogy elvégezzék a helyszíni szemlét /Illusztráció:Northfoto
A CLB szakértője megjegyezte: ez a rövid határidő nemcsak a mostani esetre, hanem minden egyéb kártérítési igényre is igaz. Németh Péter hozzátette: az a károsult, akinek nem volt biztosítása, utólag hiába "kapkodna" egy gyors szerződéssel, a már bekövetkezett kárra nem kaphat térítést.
A CLB kommunikációs igazgatója ismertette: a kárfelmérőknek öt napjuk van arra, hogy elvégezzék a helyszíni szemlét. A szakember szerint ajánlott addig is fényképen rögzíteni az állapotot, ezt követően viszont fontos a további károk megelőzésének mielőbbi megkezdése. Például, ha víz alá kerül vagy folyamatosan ázik egy helyiség, ahol bútorok és különféle értékek vannak, haladéktalanul el kell kezdeni a kiürítést - tájékoztatott a szakértő.
Fontos, hogy a károsultak a károkról és a sérülésekről készítsenek a fotókat, és a biztosító szakértőjének szemléjéig, és a kárbejelentéstől számított ötödik munkanapig csak a kárenyhítéshez szükséges mértékig változtassanak a helyszínen - közölte.
Ha a biztosító a kárbejelentéstől számított öt munkanapon belül nem szemlézi a kárt, a károsult intézkedhet a javításról vagy a megsérült vagyontárgyak helyreállításáról, ezt megelőzően azonban a helyet és a sérült vagyontárgyakat le kell fényképezni. A sérült és kicserélt elemeket és egyéb vagyontárgyakat a biztosítóval történt előzetes egyeztetést követően, további 30 napig változatlan állapotban meg kell őrizni - hívja fel a figyelmet a CLB közleménye.